SAD: Seksualno zlostavljanje u američkoj armiji zlo koje traje
Tokom protekle godine, prema armijskim izvještajima, desilo se 3200 slučajeva silovanja, a 86 odsto seksualnih napada ne biva raportiran
Američka armija jako mnogo polaže na čvrsto povjerenje između pojedinaca. Seksulno zlostavljanje i napadi ozbiljno ugrožavaju to povjerenje. Sada, kada žene čine 14 odsto ukupnog vojnog sastava, silovanje je postalo krupno pitanje. Pripadnice i pripadnici svih vidova vojske Sjedinjenih Država, žrtve seksualnih napada, jučer su u Wahingtonu otvoreno govorili o vlastitim bolnim iskustvima. Njihovo okupljanje dio je niza novih napora i aktivnosti unutar američke vojske da preduprijedi i eliminira seksulno motivirana zlostavljanja i napade. Za Jennifer Riveru, trenuci opuštanja uz njenog papagaja, su trenuci bijega od noćne more silovane djevojke. Desilo se to tokom vojne službe u Južnoj Koreji. Prećutala je taj, po nju, grozni čin, plašeći se izvjestiti nadređenog oficira: Elizabeth Lyman silovana je u 11 tjednu trudnoće: Nije se desilo najgore i beba je sada dobro. Jennifer Rivera i Elizabeth Lyman su, uz druge žrtve silovanja, bile učesnice spomenute rasprave o promjenama odnosa prema seksulnom zlostavljanju u američkoj armiji. Tokom protekle godine, prema armijskim izvještajima, desilo se 3200 takvih slučajeva. Prema procjenama, 86 odsto seksualnih napada ne biva raportirano. Ministar odbrane Leon Panetta ističe: Američka armija jako mnogo polaže na čvrsto povjerenje između pojedinaca. Seksulno zlostavljanje i napadi ozbiljno ugrožavaju to povjerenje. Sada, kada žene čine 14 odsto ukupnog vojnog sastava, silovanje je postalo krupno pitanje. Silovatelj Elizabeth Lyman nije proglašen krivim u procesu na nadležnom vojnom sudu, što ona smatra sramnim i dodaje: Predstavnici armije odbili su komentirati slučaj Elizabeth Lyman. Postupak u slučaj Jennifer Rivere još uvijek traje. Ona se nada da će, govoreći otvoreno, podstaći i druge da progovore: Jennifer Rivera se, ipak, nada da će jednog dana biti ponovo u stanju vjerovati i da će slučajeva poput njenog u američkoj armiji svakim danom bivati sve manje.